สมมุติว่า อายุ 25 ไปฉีดโกรทฮอร์โมน จะเกิดการเปลี่ยนแปลงทางร่างกายรึป่าวครับมือจะใหญ่ขึ้นมั้ย กระดูกจะหนาขึ้นมั้ย ตัวจะสูงขึ้นรึป่าวผมเกิดสงสัยน่ะครับขอบล่วงหน้านะครับ
สวัสดีครับ การฉีดโกรทฮอร์โมนในผู้ใหญ่ไม่สามารถทำให้ความสูงเพิ่มขึ้นได้ครับ เพราะเซลล์กระดูกที่ทำหน้าที่เติบโตและยืดได้ ได้พัฒนาจนสมบูรณ์หมดแล้วโกรทฮอร์โมนจึงมีประโยชน์เฉพาะเด็กหรือวัยรุ่นที่ขาดฮอร์โมนนี้ และ ได้รับการวินิจฉัยจากแพทย์ผู้เชี่ยวชาญแล้วเท่านั้นครับในทางกลับกัน ถ้าฉีดโกรทฮอร์โมนโดยไม่มีความจำเป็น อาจทำให้ใบหน้าหรือมือเท้ามีรูปร่างผิดปกติ และอาจก่อให้เกิดอาการอื่นๆในระบบอื่นได้อีกครับ เช่นอาการบวมน้ำอาการปวดกล้ามเนื้อ ข้อต่อ และเส้นประสาทโรคการกดทับเส้นประสาทบริเวณข้อมือ (Carpal Tunnel Syndrome)ระดับน้ำตาลในเลือดสูงระดับคอเลสเตอรอลในเลือดสูงเกิดอาการเหน็บขาที่บริเวณผิวหนังในเพศชาย อาจก่อให้เกิดอาการหน้าอกโตผิดปกติได้ดังนั้น ในทางการแพทย์ จึงไม่มีการแนะนำให้ใช้โกรทฮอร์โมนครับ เพราะยังไม่มีการพิสูจน์ว่าจะมีประโยชน์ใดๆที่คุ้มค่าครับ